Zakomara

Zakomara (vene keeles закома́ра, vanavene sõnast комара 'võlv'), vanemas kirjanduses ka sakomaar on hoone välisseina ümarkaare- või kiilkaarekujuline lõpetus, mis järgib seina taga oleva võlvi sisepinna piirjooni. Tavaline arhitektuurielement bütsantsi, eriti aga vanavene arhitektuuris. Zakomara'de arv välisseinal sõltub hoone löövide arvust. Võlvi paigutusega mitte seotud, zakomara'ga kujult sarnanevat ümarat või kiilkaarekujulist viilu nimetatakse kokošnikuks. Bütsantsi arhitektuuri ilmub välisseinal võlvi kuju järgiv zakomara nn Palaiologoste renessansi aegses arhitektuuris, sh Bulgaaria ja Serbia aladel ehitatud kloostrites. Vana-Vene ehitistel esineb zakomara motiiv nii Kiievi Püha Sofia peakirikul kui hilisematel kirikutel kõikjal Kiievi-Vene aladel, kuid kõige puhtamal kujul Vladimiri-Suzdali vürstiriigi arhitektuuris, kus muude elementide taandamisega välisarhitektuuris tõuseb zakomara'de horisontaalne rütm välisseinal eriti kaunina esile. Zakomara kuju järgivad kokošnikud, mis moodustavad koos zakomara'dega tambuuri suunas koonduva ühtse arhitektuurilise terviku, ilmuvad Moskva vürstiriigi alade ehitistesse 15. sajandil. 16. sajandi Moskva arhitektuuris on zakomara'd sageli kujundatud eraldi poolkaarekujulise viiluna pilastrite ja karniisidega liigendatud seina kohal, mõnikord renessansliku pinnadekooriga, nagu on Moskva Peaingli katedraalil. Mõnikord on zakomara krohviga markeeritud puhtdekoratiivne element sirge lõpetusega seinal. Katus ehitati vanavene arhitektuuris kuni 17. sajandini otse võlvide peale (позакомарное покрытие) ja mitte eraldi katusetarindile. Et kõverjoonelise katusekatte puhul on vee ja lume äravool katuselt palju keerulisem, hakati alates 17. sajandist ehitama kirikutele püramiidjaid telkkatuseid, nii et zakomara'd jäid varjatuks. 19. sajandil hakati zakomara motiivi dekoratiivse lisandina uuesti kasutama historitsistlikus arhitektuuris. 20. sajandil taastati mitme Venemaa keskaegse kirikuhoone katused algse viisi järgi, näiteks Vladimiri Jumalaema Uinumise peakirikul ja Jumalaema Kaitsmise kirikul Nerli jõe ääres. Apostlite kirik Thessalonikis Pantanassa klooster Mistras Gračanica kloostri kirik Serbias Viilkatusega zakomara-motiivid Veneetsia Püha Markuse kirikul Połacki Püha Sofia katedraali mudel Vladimiri Jumalaema Uinumise peakirik Issanda Muutmise peakirik Pereslavl-Zalesskis Novgorodi Püha Sofia peakirik Tšernigivi Paraskeva kirik Ukrainas Moskva Androniku kloostri Lunastaja kiriku kiilkaarekujulised zakomara'd ja kokošnikud Troitse-Danilovi kloostri kirik Pereslavlis, kus zakomara'de peale toetub sirge servaga telkkatus Suzdali Jumalaema Sündimise peakirik 16. sajandil ehitatud viilutaoliste zakomara'dega karniisi kohal Historitsistlik Päästja Kristuse katedraal Moskvas Neobütsantsi stiilis peakirik (Морской Никольский собор) Kroonlinnas Jumalaema Kiirestikuulja ikooni kirik Tallinnas Lasnamäel "Arhiivikoopia". Originaali arhiivikoopia seisuga 4. juuni 2019. Vaadatud 4. juunil 2019.{{netiviide}}: CS1 hooldus: arhiivikoopia kasutusel pealkirjana (link) M. Alas, A. Remmel. Peatükke kunstiajaloost. Tallinn, 1989 Kunstileksikon. Eesti Klassikakirjastus, 2001 http://files.school-collection.edu.ru/dlrstore/f5e0487c-3f9e-6728-1fba-6c58bdce5b9c/00139584912802620/00139584912802620.htm